*6. függelék*

**Vagyonnyilatkozat-tételre kötelezett munkakörök (feladatkörök) a Vidékfejlesztési Minisztériumban**

Vagyonnyilatkozat-tételre kötelezett munkakörök (feladatkörök) az alábbiak:

1. A munkakört ellátó személy önállóan vagy testület tagjaként javaslattételre, döntésre vagy ellenőrzésre jogosult

*a)* közigazgatási hatósági vagy szabálysértési ügyben,

*b)* közbeszerzési eljárás során,

*c)* feladatai ellátása során költségvetési vagy egyéb pénzeszközök felett, továbbá az állami vagyonnal való gazdálkodás, valamint elkülönített állami pénzalapok, fejezeti kezelésű előirányzatok tekintetében,

*d)* egyedi állami támogatásról való döntésre irányuló eljárás lefolytatása során,

*e)* állami támogatások felhasználásának vizsgálata vagy a felhasználással való elszámoltatás során,

*f)* európai uniós támogatásokkal kapcsolatos döntésre irányuló eljárás lefolytatása során,

*g)* európai uniós támogatások felhasználásának vizsgálata vagy a felhasználással való elszámoltatás során.

2. Politikai tanácsadó, főtanácsadó, miniszteri tanácsadó, főtanácsadó.

3. Főosztályvezető, főosztályvezető-helyettes és osztályvezető.

4. Azon fontos és bizalmasnak minősülő munkakörök, amelyek betöltése a Vidékfejlesztési Minisztérium, valamint a vidékfejlesztési miniszter irányítása, illetve felügyelete alá tartozó szervek fontos és bizalmas munkaköreiről és a nemzetbiztonsági ellenőrzés szintjének megállapításáról szóló 61/2011. (VI. 30.) VM rendelet alapján „C” típusú nemzetbiztonsági ellenőrzési eljáráshoz kötöttek.